“Instant Payment Solutions”, “Source to Pay” va “Tapp payment” to‘lov tashkilotlari reyestridan chiqarildi. Foto: Kun.uz O‘zbekiston Markaziy banki 3ta to‘lov tashkilotining litsenziyasini qaytarib oldi. Tashkilot matbuot xizmati xabariga ko‘ra, “To‘lovlar va to‘lov tizimlari to‘g‘risida”gi qonunning 25-moddasiga muvofiq, Markaziy banki boshqaruvining 2023 yil 20 maydagi qarori qabul qilingan. Qarorga asosan: “Instant Payment Solutions” MChJ tashkilot litsenziyasini chaqirib olish to‘g‘risidagi arizasiga muvofiq;   “Source to Pay” MChJ o‘z faoliyatini olti oydan ortiq davrga to‘xtatib turgani;   “Tapp payment” MChJ faoliyatini litsenziya olingan kundan e’tiboran bir yil davomida amalga oshirmagani munosabati bilan, – – to‘lov tashkiloti faoliyatini amalga oshirish huquqini beruvchi litsenziyalari qaytarib olingan va to‘lov tashkilotlari reyestridan chiqarilgan.